b'\n_START_ARTICLE_\nKretsl\xc3\xb8psteknologi\n_START_PARAGRAPH_\nKretsl\xc3\xb8psteknologi beskriver prosesser, teknikker og infrastruktur hvor m\xc3\xa5let er \xc3\xa5 nyttegj\xc3\xb8re seg av vann, planten\xc3\xa6ringstoffer (fosfor, nitrogen,kalium) og energi (biogass) som finnes i avl\xc3\xb8psvann og \xc2\xaborganisk avfall\xc2\xbb. Denne teknologien er knyttet til et framtidigssamfunn hvor man ved hjelp av sm\xc3\xa5, kunstige menneskeskapte \xc2\xabkretsl\xc3\xb8p\xc2\xbb samler og \xc2\xabresirkulerer\xc2\xbb ulike ressurser som hentes i avfallet. _NEWLINE_Det viktige planten\xc3\xa6ringsstoffet fosfor kan v\xc3\xa6re et eksempel \xe2\x80\x93 som globalt sett er en begrenset \xc2\xabmineralressur\xc2\xbbs \xe2\x80\x93 og som kan bli mangelvare i et hundre\xc3\xa5rsperspektiv. Det finnes organisk bundet fosfor i betydelige mengder i organisk avfall og \xc2\xabsvartvann\xc2\xbb (fra \xc2\xabtoalett\xc2\xbbet). Ved etablering av kunstige fosfor-kretsl\xc3\xb8p blir fosfor i \xc2\xabavl\xc3\xb8psvann\xc2\xbb og avfall samlet, gjenvunnet og foredlet fram til organisk bundet, plantetilgjengelig fosfor. I dag g\xc3\xa5r betydelige mengder fosforressurser til spille gjennom avfalls- og avl\xc3\xb8psh\xc3\xa5ndteringer som ikke s\xc3\xb8rger for at \xc2\xabresirkulering\xc2\xbben av denne ressursen blir gjort plantetilgjengelig, eller rett og slett skylles ut i resipienten.\n_START_SECTION_\nKildeseparering\n_START_PARAGRAPH_\nInnen kommunalteknikk kan kildeseparering av avl\xc3\xb8psvann, hvor gr\xc3\xa5vann fra vask og dusj er atskilt fra svartvann (toalett og urinal) v\xc3\xa6re en effektiv teknologisk metode for gjenbruk av n\xc3\xa6ringsstoffene vann, planten\xc3\xa6ringsstoffer og energi.'